|  |
| --- |
| **1η εβδομάδα διδασκαλίας** |
| **ΤΙΤΛΟΣ** | «Ο φίλος ο αληθινός,είναι σαν ένας θησαυρός» |
| **ΣΚΟΠΟΣ** | Τα παιδιά να συνειδητοποιήσουν την αξία της φιλίας και τις προϋποθέσεις για να αναπτυχθεί αυτή, όπως η καλλιέργεια ηθικών αξιών προς τους άλλους και προς τον εαυτό μας (π.χ. αλληλεγγύη, αλληλοσεβασμός, ενσυναίσθηση).  |
| **ΚΥΡΙΑ ΜΑΘΗΣΙΑΚΗ ΠΕΡΙΟΧΗ** | **Παιδί, Εαυτός και Κοινωνία**: Κοινωνικές επιστήμες: Σχέση με το φυσικό και δομημένο περιβάλλον: (ΠΣΝ 2021) |
| **ΕΜΠΛΕΚΟΜΕΝΕΣ ΜΑΘΗΣΙΑΚΕΣ ΠΕΡΙΟΧΕΣ** | 1. **Παιδί, Εαυτός και Κοινωνία**: Προσωπική και Κοινωνική Ανάπτυξη (ΠΣΝ, 2021)2. Παιδί **και Επικοινωνία**: Γλώσσα (ΠΣΝ, 2021)3. **Παιδί, Σώμα, Δημιουργία και Έκφραση**: Κινητική Αγωγή / Τέχνες: Εικαστικές Τέχνες, Θεατρική Τέχνη, Μουσική, (ΠΣΝ 2021)4. **Παιδί και Θετικές Επιστήμες**: Μαθηματικά (ΠΣΝ 2021)5. **Παιδί, Εαυτός και Κοινωνία**: Κοινωνικές επιστήμες: Σχέση με το φυσικό και δομημένο περιβάλλον: (ΠΣΝ 2021) |
| **ΧΡΟΝΟΣ:** | 1 εβδομάδα |

**ΠΑΡΑΔΕΙΓΜΑ ΕΜΠΛΟΚΗΣ ΤΩΝ ΠΑΙΔΙΩΝ ΣΤΟ ΣΧΕΔΙΑΣΜΟ ΜΙΑΣ ΔΡΑΣΤΗΡΙΟΤΗΤΑΣ**

|  |  |
| --- | --- |
| **ΗΜΕΡΑ** | Π.χ. Δευτέρα 27 Μαρτίου 2023 |
| **1η οργανωμένη μαθησιακή δραστηριότητα/εμπειρία** | **Διαβάζουμε το παραμύθι «Οι φίλοι είναι για πάντα» και συζητούμε για τους φίλους και την φιλία** |
| **ΣΤΟΧΟΙ** | * Να αναδιηγηθούν το παραμύθι βάζοντας στη σωστή χρονική σειρά τα γεγονότα χρησιμοποιώντας χρονικές εκφράσεις, όπως πρώτα, ύστερα, μετά, στο τέλος **(Γλώσσα, Μαθηματικά, ΠΣΝ, 2021).**
* Να εντοπίσουν τον λόγο που δημιούργησε την παρεξήγηση μεταξύ φίλων και τον τρόπο με τον οποίο ξεπεράστηκε **(Γλώσσα, ΑΠΣ,2021).**
* Να συσχετίσουν τα συναισθήματα των ηρώων του παραμυθιού με δικά τους αντίστοιχα βιώματα και συναισθήματα και να μιλήσουν γι’ **αυτά (Προσωπική και Κοινωνική Ανάπτυξη, ΠΣΝ, 2021)**.
* Να εντοπίσουν καταστάσεις που δείχνουν φιλία, να ανταλλάξουν απόψεις και να τις αιτιολογήσουν και να διατυπώσουν έναν ορισμό **(Παιδί και Ανθρωπογενές Περιβάλλον, ΠΣΝ, 2021)**.
* Να συζητήσουν και να ανταλλάσσουν απόψεις για το πώς μπορούμε να δείχνουμε τη φιλία μας και να προτείνουν για το λύσεις και συμπεριφορές για το πώς μπορούμε να ξεπερνάμε τις δύσκολες στιγμές με τους φίλους μας **(Παιδί και Ανθρωπογενές Περιβάλλον, ΠΣΝ, 2021).**
* Να προτείνουν ποικίλους και δημιουργικούς τρόπους (μουσική, εικαστικά, δραματοποίηση, παιχνίδι)για να αποδώσουν την έννοια της φιλίας ή/και τα συναισθήματα που νιώθουν για τους φίλους τους **(Πολιτισμός και Τέχνες, ΠΣΝ, 2021)**.
* Να συνεργάζονται για την επίτευξη ενός κοινού σκοπού, όπως τον όρισαν σε ομάδες εργασίας και να παρουσιάζουν / αξιολογούν στην ολομέλεια τα έργα τους **(Προσωπική και Κοινωνική Ανάπτυξη, ΠΣΝ, 2021).**
 |
| Έναρξη της δραστηριότητας: δημιουργεί κίνητρο και προβληματισμό, προκειμένου να εξασφαλίσει το ενδιαφέρον και την προσοχή των παιδιών.**ΥΛΙΚΑ/ΜΕΣΑ** | Grindley, S. &Dann, P. (1999). *Οι φίλοι είναι για πάντα*, Αθήνα: Παπαδόπουλος και κούκλα της τάξης, χαρτί του μέτρου, μαρκαδόροι, υλικά που θα προτείνουν τα παιδιά για τις δράσεις τους. |
| **ΠΕΡΙΓΡΑΦΗ****ΕΚΤΑΣΗ ΚΕΙΜΕΝΟΥ:**Η νηπιαγωγός επιλέγει ερωτήσεις με νόημα για τα παιδιά,ανοιχτές, παραγωγικές και συμπληρωματικές ερωτήσεις, που τα παροτρύνει να σκεφτούν, να αιτιολογήσουν, να αλληλεπιδράσουν.  | **1)**Στην αρχή **η νηπιαγωγός ανακοινώνει** στα παιδιά ότι η κούκλα έχει κάτι να τους πει. Δίνει τον λόγο στην κούκλα, η οποία τους ζητάει την βοήθειά τους: να διαβάσουν και να συζητήσουν όλοι μαζί το αγαπημένο της βιβλίο «Οι φίλοι είναι για πάντα» γιατί δεν ξέρει να διαβάζει η ίδια και δεν καταλαβαίνει την ιστορία μόνο από τις ζωγραφιές. Η νηπιαγωγός συζητάει με τα παιδιά και ευχαριστούν την κούκλα που θέλησε μοιραστεί μαζί τους το αγαπημένο της βιβλίο. Η νηπιαγωγός κρατώντας το βιβλίο προς το μέρος των παιδιών **αναρωτιέται φωναχτά:** *Αναρωτιέμαι γιατί άραγε να μιλάει αυτό το βιβλίο; Ας κοιτάξουμε το εξώφυλλο… Ποια νομίζετε ότι είναι η υπόθεσή τους; Δηλ. η ιστορία του? Τι είδες / σκέφτηκες και το λες αυτό; Πώς το κατάλαβες; Ποιοι πίστευετε ότι είναι οι ήρωες της ιστορίας; Από πού το καταλαβαίνουμε αυτό? Τι πιστεύετε ότι θα κάνουν οι ήρωες στην ιστορία;*ενισχύοντας την συμμετοχή των παιδιών και παροτρύνοντάς τα να υποθέσουν και να φανταστούν το περιεχόμενο της ιστορίας από τα δεδομένα που τους δίνονται, να σκεφτούν συνδυάζοντας τα στοιχεία που διαθέτουν, να εκφράσουν ελεύθερα τις ιδέες και τις απόψεις τους στο ερώτημα/ προβληματισμό που τους τέθηκε. Μετά από αυτή την πρώτη διερευνητική συζήτηση για τη θεματολογία / περιεχόμενο της ιστορίας **καταλήγει με σαφήνεια στη διατύπωση της υπόθεσης που κάνουν τα παιδιά:** *Άρα, όπως καταλαβαίνω μαζευτήκαμε σήμερα στην παρεούλα για να διαβάσουμε και να συζητήσουμε το αγαπημένο παραμύθι της κούκλας μας…. με τίτλο… που εμείς λέμε ότι θα μιλάει μάλλον για τη φιλία της αλεπούς και της αρκούδας.* **2) Η νηπιαγωγός αφηγείται παραστατικά το παραμύθι,** χρωματίζοντας τη φωνή της, επικοινωνεί με εκφράσεις του προσώπου της και κινήσεις των χεριών της, **δείχνοντας τις εικόνες**προς το μέρος όλων των παιδιών.3) Ακολουθούν ερωτήσεις: α) κατανόησης της πλοκής της ιστορίας, β) συσχετισμού με βιώματα και συναισθήματα από δικές τους σχετικές εμπειρίες και γ) τον προβληματισμό που θέτει το βιβλίο σχετικά με το τι σημαίνει «είμαι φίλος με κάποιον/α» και το τι είναι η φιλία. Η/ο νηπιαγωγός κ**αταγράφει (με τη βοήθεια των παιδιών) τις απαντήσεις** σε ένα κομμάτι χαρτί του μέτρου ή χαρτόνι κάνσον με λέξεις και σύμβολα. Αρχικά είναι σαν ιδεοθύελλα, μετά προσπαθεί να δημιουργήσει συνδέσεις μεταξύ τους για να δημιουργήσουν όλοι μαζί έναν **εννοιολογικό χάρτη**. Ενδεικτικές ερωτήσεις **κατανόησης:***Οι ήρωες της ιστορίας είναι 2. Πού ζουν και τι κάνουν? Πώς περνούν την ημέρα τους; Είναι 2 διαφορετικά ζώα και σίγουρα δεν είναι αδέρφια. Τι σχέση έχουν; Τι είναι ο ένας για τον άλλο;* *Νομίζω ότι κάτι προβληματίζει την αλεπουδίτσα. Ποιο είναι αυτό; Τι ρωτάει στον αρκούδο; (π.χ. αν είναι φίλοι οι δυο τους, τι κάνουν οι φίλοι μεταξύ τους)**Τι έκανε η αλεπουδίτσα όταν ο αρκούδος της είπε ότι αυτή είναι καλύτερη από αυτόν στο κρυφτό; (τον βοήθησε) με ποιον τρόπο; (κρύφτηκε κι άφησε την ουρίτσα της να περισσεύει). Γιατί πιστεύετε ότι το έκανε αυτό; Τι ήθελε να πετύχει;**Πώς λέτε να ένιωσε ο αρκουδος που κατάφερε αυτην την φορά να την βρει; Εσείς τι θα κάνατε στην θέση της;**Τι έκανε ο αρκούδος την ώρα που η αλεπουδίτσα άρχισε να φωνάζει; (κοιμόταν ) και τότε τι μπορεί να σκέφτηκε; (ο φίλος μου κινδυνευει) Θα μπορούσε να πει ας συνεχίσω τον υπνο μου; γιατί δεν το έκανε; Τι αποφάσισε να κάνει; Πώς αντέδρασε όταν άκουσε την φίλη του να φωνάζει; / γιατί πιστεύετε ότι δεν συνέχισε τον υπνο του και έτρεξε να δει τι συμβαίνει;**Τι έκανε ο αρκούδος την επόμενη μέρα όταν άκουσε τις φωνές της αλεπουδίτσας; Γιατί τον ξύπνησε η αλεπουδίτσα; Πώς αντέδρασε τότε ο αρκούδος; Τι είπε και τι έκανε; Γιατι λέτε να αντέδρασε έτσι; (θύμωσε, δεν σεβάστηκε τον ύπνο του, δεν είχε σοβαρό λόγο να τον ξυπνήσει).**Ποια ήταν η δικαιολογία της αλεπουδίτσας που τρόμαξε τον αρκούδο; Τι είπε στον αρκούδο; Τι είχε ανάγκη να κάνει; (έχω ανάγκη να παίξω).* *Γιατί όμως ο αρκούδος θύμωσε, αφού του αρέσει να παίζει; Τι είπε στην φίλη του γι’ αυτό; Τι είχε ανάγκη αυτός να κάνει;* *Πώς ένιωσε/ τι σκέφτηκε η αλεπουδίτσα / αρκούδος για τον φίλο /η του;**(δεν μ’έχει πια φίλη/ο, στενοχωρήθηκε, έκλαιγε, έμεινε μόνη στην φωλιά της..)**Με ποιον τρόπο σκέφτηκαν οι δυο φίλοι να διορθώσουν την κατάσταση και να μην είναι μαλωμένοι; Τι έκανε ο ένας (την έψαξε, ανησύχησε γι’ αυτήν, την βρήκε, την ρώτησε αν είναι καλά, ζήτησε συγγνώμη, εξήγησε τον λόγο/ήταν γκρινιάρης, μετάνιωσε, πρότεινε να παίξουν ) και τι έκανε ο άλλος; (ζήτησε συγγνώμη, εξήγησε τον λόγο/τον τρόμαξε γιατί το θεώρησε αστείο και ήθελε να παίξουν)**Τι ρώτησε στο τέλος η αλεπουδίτσα στον αρκούδο; (είμαστε ακόμη φίλοι;) και τι της απάντησε ο αρκούδος; ( οι φίλοι είναι για πάντα ) Τι εννοεί όταν λέει ότι οι φίλοι είναι για πάντα; Ας προσπαθήσουμε να το εξηγήσουμε. Δηλαδή , με άλλα λόγια θέλεις να πεις ότι οι φίλοι είναι και για τις καλές και για τις δύσκολες στιγμές;* Ενδεικτικές ερωτήσεις **διερεύνησης των βιωμάτων** των παιδιών:*Η αλεπουδίτσα ήθελε να μοιραστεί με τον αρκούδο το αγαπημένο φαγητό. Ποιο ήταν αυτό;****Εσείς μοιράζεστε με τον φίλο σα το κολατσιό σας;*** *Πείτε μου ένα παράδειγμα.**Ο αρκούδος είδαμε πως πιστεύει ότι οι φίλοι κάνουν … (οι φίλοι παίζουν μαζί, παίζουν κρυφτό).* ***Τι κάνετε εσείς με τους φίλους σας;(****συνομιλούμε, παίζουμε, διαβάζουμε μαζί, καθόμαστε στο ίδιο τραπέζι, τρώμε μαζί, πηγαίνουμε στα γενέθλια τους, διασκεδάζουμε, συνεργαζόμαστε, πηγαίνουμε μαζί στο σχολείο, αγκαλιαζόμαστε, γελάμε, μοιραζόμαστε, ζωγραφίζουμε, παίζουμε μαζί στο διάλειμμα).* ***Τι κάνεις εσύ*** *όταν ο φίλος σου κινδυνεύει, φωνάζει, κλαίει, πονάει; Πώς το αντιμετωπίζεις;* ***Τι βοήθεια του προσφέρεις;****Πώς ένιωσε η αλεπουδίτσα όταν ο αρκούδος της έβγαλε το αγκάθι από το πόδι; (χοροπηδούσε, χαρά, ανακούφιση)* ***εσύ πως νιώθεις όταν ο φίλος σου σε βοηθάει*** *; ή όταν εσύ τον βοηθάς; Πώς του δείχνεις τη ικανοποίηση / χαρά / ευγνωμοσύνη σου; Τι του λες; Τι κάνεις για να του το δείξεις; (λέω ευχαριστώ, τον αγκαλιάζω…)**Συζητήσαμε πριν για το πώς τα ξαναβρήκαν και μόνοιασαν οι 2 φίλοι.* ***Εσείς, τι θα κάνατε στην θέση τους;*** *Συμφωνείτε μαζί τους; Γιατί;**Όταν θέλετε διαφορετικά πράγματα με τον φίλο σου,* ***τότε τι κάνετε; Π.χ. εσύ θέλεις*** *να παίξετε κυνηγητό και αυτός θέλει να παίξετε με τα παζλ. Θυμώνεις μαζί του; Πας κάπου αλλού; Παίζεις με άλλους; Τον έχεις τότε φίλο ή όχι; Πως νιώθεις που διαφωνείτε/ μαλώνετε; Τι σκέφτεσαι τότε; Τι κάνεις μετά;*Ενδεικτικές ερωτήσεις που **διερευνούν τις ιδέες / σκέψεις** των παιδιών:*Πώς θέλουμε να νιώθουν οι φίλοι μας; Τι κάνουμε για να νιωσουν καλύτερα όταν στενοχωριούνται ή όταν απογοητεύονται;**Τι κάνετε εσείς για τον φίλο/η σας; (τον βοηθάω, του δείχνω την αγάπη μου, τον φιλάω/αγκαλιάζω/κρατώ το χέρι, τον επισκέπτομαι όταν είναι άρρωστος, τον παρηγορώ, του δανείζω /χαρίζω το αγαπημένο μου παιχνίδι, του παίρνω / φτιάχνω ένα δωρακι Τον κερνάω από το φαγητό μου, τον φωνάζω φίλε, τον συγχωρώ όταν με στενοχωρεί, του λέω πως νιώθω, γελάμε μαζί, τον φωνάζω όταν τον χρειάζομαι, του τηλεφωνώ, πηγαίνουμε μαζί στην παιδική χαρά).**Τι άλλο κάνουν οι φίλοι μεταξύ τους εκτος από το να παίζουν; (μοιραζονται ότι έχουν). Για παράδειγμα, τι μοιράζονται η αλεπουδίτσα και ο αρκούδος; Εσεις τι μοιράζεστε με τους φίλους σας ;Πώς νιώθετε όταν μοιράζεστε τα πράγματά σας;**Ολους τους φίλους σους τους αγαπάτε το ίδιο; Υπάρχουν κάποιοι που τους αγαπάτε περισσότερο; Πώς τους λέτε συνήθως αυτούς τους φίλους; Τι μοιράζεστε με τους κολλητούς σας φίλους; (ότι αγαπάτε περισσότερο; τι δηλαδή; θα μοιραζόσουν το αγαπημένο σου παιχνίδι με τον φίλο σου και γιατί;).***Τα παιδιά** συζητούν με την κούκλα, με την/τον νηπιαγωγό και μεταξύ τους, εκφράζουν τις ιδέες και τις απόψεις τους και **προτείνουν λύσεις στον προβληματισμό** που τους θέτει η νηπιαγωγός με την ερώτηση που ήρθε ως απόρροια της συζήτησης:***Με ποιους τρόπους*** */Τι μπορούμε να κάνουμε για να δείξουμε στους φίλους μας πόσο τους σκεφτόμαστε/ αγαπάμε/ νοιαζόμαστε; Ή* ***Πώς μπορούμε να δημιουργήσουμε / να κάνουμε κάτι για να δείξουμε όσα έχουμε συζητήσει*** *σήμερα όλοι μαζί για το τι κάνουν μαζί οι φίλοι ή πώς μπορούμε να ξεπερνάμε τις δύσκολες στιγμές με τους φίλους μας;*Στην περίπτωση ψηφοφορίας έχουμε και στόχο από μαθηματικά. *Να καταμετρήσουν ποσότητες και να αναγνωρίσουν το πλήθος ενός συνόλου. Να συγκρίνουν ποσότητες και να εκτιμήσουν ποια είναι η μεγαλύτερη*.**5) Τα παιδιά αποφασίζουν** και προτείνουν ιδέες. Η/ο νηπιαγωγός μπορεί να δώσει ώθηση στη συζήτηση ρωτώντας: ***Πώς μπορούμε*** *να κάνουμε αυτό* ***που προτείνετε****;* ***Πώς λέτε να εργαστούμε****; Τι υλικά χρειαζόμαστε; Ελένη, τι γνώμη έχεις γι' αυτό που είπε η Μαρία; Συμφωνείτε οι υπόλοιποι;*Αν ακουστούν πολλές ιδέες και υπάρχει δυσκολία για μία συγκεκριμένη απόφαση με κοινή συναίνεση, μπορεί να γίνει ψηφοφορία.**6) Τα παιδιά δουλεύουν σε ομάδες για να ετοιμάσουν αυτά που πρότειναν** (π.χ. προτείνουν να φτιάξουν ένα φτιάχνουν **ένα δώρο για τον φίλο** τους με ποικίλα υλικά (χάντρες, χαρτόνια, τέμπερες, κόλλες, ψαλίδι), να συνθέσουν **ένα τραγούδι**, να το ζωγραφίσουν και να τους το τραγουδήσουν, να σκεφτούν ένα **παιχνίδι φιλίας** και να το εξηγήσουν και να το παίξουν με τους φίλους τους, να **δραματοποιήσουν** την ιστορία αντικαθιστώντας τους ήρωες με πρόσωπα φίλων τους και αλλάζοντας μερικώς το σενάριο, να παίξουν ένα **παιχνίδι ρόλων δύο φίλων που μαλώνουν** και τελικά συμφιλιώνονται, κ.λπ.). **7) Κάθε ομάδα παρουσιάζει στην ολομέλεια**  τα έργα της και τον τ**ρόπο** με τον οποίο δούλεψε, τη συνεργασία της ομάδας 8) **Όλοι μαζί αξιολογούν.**Κάνουν όλοι μαζί συζήτηση σχετικά με το τι έκαναν σήμερα. Πώς ξεκίνησε η δράση τους, πώς συνεχίστηκε? Τι αποφάσισαν να κάνουν? Πώς κατέληξαν στην απόφαση αυτή? Τι έκαναν στις ομάδες τους? Πώς δούλεψαν όλοι μαζί? Συνεργάστηκαν καλά? Δυσκολεύτηκαν σε κάτι? Πώς ξεπέρασαν τις δυσκολίες τους? Σκέφτονται τι πήγε καλά και τι όχι. Ή αν τους βοήθησε π.χ. που ψήφισαν για να αποφασίσουν… Αν θα το ξανακάνουν σε κάποια άλλη στιγμή στην τάξη αν προκύψει ανάγκη; Αν τους βοήθησε που έγραψαν όλοι μαζί σε χαρτί τις ιδέες τους (εννοιολογικό χάρτη…) |
| **Παρατηρήσεις** | Θέτω αυτοαναφορικά ερωτήματα για τον **ρόλο** μου, τον ρόλο που έδωσα στα παιδιά, τον τρόπο **ανάπτυξης της εκπαιδευτικής δράσης** (στόχοι εφικτοί? ρεαλιστικοί? ανοικτό πλαίσιο δράσης? **Συμμετοχή** παιδιών? **Ακούστηκαν** οι φωνες/προτασεις τους? Τους έδωσα την **ευκαιρία να συνδιαμορφώσουν** μαζί μου το διδακτέο?) **Τι έμαθα** από αυτήν την δράση που **θα επέλεγα ή ΔΕΝ θα επέλεγα να ξανακάνω**; Γιατί; |

**Περαιτέρω ανάπτυξη της θεματικής:**

Με τους φίλους μου παίζω και μοιράζομαι, κλαίω και γελώ…

Πόσο καλά ξέρω τον/την φίλο/η μου;

Φίλους έχω μόνον εγώ;

Φίλους έχουν μόνο τα παιδιά;

Φίλους έχω μόνον ανθρώπους;

Πώς ζωγραφίζουν τη φιλία οι ζωγράφοι;

Παραμύθια για φίλους…

Κι αν χάσω τον φίλο μου, τι κάνω;